মুহাম্মদ ইবনে আবদুল্লাহ ইবনে তাহির
আবুল আব্বাস মুহাম্মদ ইবনে আবদুল্লাহ ইবনে তাহির (৮২৪/৫ – নভেম্বর ৮৬৭) ছিলেন আব্বাসীয় খিলাফতের অধীনে বাগদাদের তাহিরি বংশীয় গভর্নর ও পুলিশ প্রধান। ৮৫১ সাল থেকে তার মৃত্যুর পূর্ব পর্যন্ত তিনি এই দায়িত্বপালন করেছেন। এই সময় সংঘটিত গৃহযুদ্ধে তিনি গুরুত্বপূর্ণ ভূমিকা পালন করেছেন। ৮৬০ এর দশকে তিনি ইরাক, মক্কা ও মদিনার গভর্নর হিসেবেও দায়িত্বপালন করেছেন। তাকে পণ্ডিত, কবি এবং শিল্পী ও পণ্ডিতদের গুণগ্রাহী হিসেবে দেখা হত।